السلام عليم ورحمة الله وبركاته .. كيفكم يالغوالي ..اليوم رحت لادارة التعليم بالدمام .. وصارحه اول مره اروح عند قسم الشؤون النسويه واطلع مستانسه ويارب كلنا نفرح ..رحت انا عند الحريم وزوجي عند الرجال .. قلت لهم وانا واثقه من نفسي..طبعا عند وحده مررررررررررررره ذوق ومحترمه سبحان الله باين بوجهها الرقي ..المهم قلت لها ابغى أسأل عن البديلات المستثنيات وش صار عليهم وابغى اشوف اسمي لو سمحتي وهل عندكم عقود لنا اذا جاء التثبيت تثبت شمولنا وش الاجراءات اللى نسويها ..طبعا قلت كل الاسئله مع بعض ..قالت متى كانت تعاقدك قلت 29 قالت يشملك التثبيت ان شاء الله قلت يارب ..طلبت رقم السجل ولا طلع اسمي قلت يابنت الحلال شوفي منا والا منا يمكن سقط سهوا قالت انت اخذت العقد عن طريقنا قلت لا اخذته عن طريق القسم الرجالي قالت اجل تلقينه عندهم اللى اخذت العقد من عندنا اسمها موجود هنا واللى من عند الرجال تلقى اسمها عندهم قلت ليش مو المفروض اداره وحده ومسجلين مع بعض كيف اجل بتحصروهم لاجاء القرار قالت من الماليه واساسا تم حصرهم من الماليه اما بالنسبه للعقود فلازم يكون عند كل بديله عقدها او شئ يثبت انها كانت بديله عشان الاجراءات واذا طلع القرار يرسل لكم رسائل او تطلع الاسماء في الجرائد وتكملون الاجراءات ..قلت طيب متى تتوقعون يجي القرار قالت اتوقع انه قريب قلت الله يخليك ماأبغى اسمع هذي الكلمه ضحكت وقالت ترى مابقى الا صدور القرار وكل شئ جاهز ومبروك التثبيت مقدما .. قلت الله يبارك فيك ..بصراحه اول مره اروح قسم النساء واطلع من عندهم بنتيجه ..ههههههههههه دايم اذا رحت اسألهم قالوا ماعندنا خبر.. هذي اشاعه ..اول مره اسمع بكذا ..واللى يرفع ضغطي وحده والحمد لله ماحصلتها ..دايم تقول تفكرين اني ادري بشئ ومانبغى نقلكم عليها تحطيم بصراحه..اما بالنسبه للرجال ..لما سألهم زوجي عن التثبيت قالوا خلاص جاي في الطريق مابقى الاصدور القرار من الديوان ..وسأل عن اسمي .. فسأل الموظف عن سنة العقد قال زوجي 29 وبعدين طلب رقم السجل وعن طريقه طلع اسمي ...والحمد لله قال كل الاسماء محصوره عند الماليه بس لازم يكون عندها القعد او شئ يثبت كونها كانت بديله ..ونفس الشئ لما سأل زوجي عن الاجراءات قال اول مايجي القرار نرسل لهم رسائل او عن طريق الاسماء في الجرائد ونكمل اجراءاتهم مثل ماصار على اللي على راس العمل ..ماتأخذ وقت ان شاء الله .. وللمعلوميه ترى زوجي راح لهم في شهر 8 وانكروا خبر تثبيتنا وقالوا ماسمعنا شئ زي هذا ولا جانا عنه خبر ..بس اليوم سبحان الله جاوبوا على كل اسألتنا ..المهم ترى يابنات هذا شئ مبشر بإذن الله كونهم مانكروا ..وايضا قال الموظف الديوان في صالح البديلات بالتثبيت .. ويارب لك الحمد حتى ترضى ولك الحمد بعد الرضى :clap::clap::clap::clap: حبيت ابشركم ..واقول روحوا اسألوا عن اسمائكم عشان ترتاحون نفسيا .. والله اني ارتحت نفسيا ومن روحتي حسيت اني تثبت فعلا مابقى الا ينادوني اداوم ..وفالنا الدوام يارب ..:clap::clap::clap::clap: